Bratislava, 05.10.2023

6587/2023

**Výzva na predloženie ponuky**

**v rámci DNS zriadeného v súlade s § 58 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)**

# I. Identifikačné údaje verejného obstarávateľa

**Názov organizácie:** Univerzita Komenského v Bratislave

**Adresa organizácie:** Šafárikovo námestie 6, P.O.BOX 440, 814 99 Bratislava

**IČO:** 00397865

**Profil verejného obstarávateľa:** <https://www.uvo.gov.sk/vyhladavanie-profilov/detail/1045>

**Odkaz na zverejnenú dokumentáciu**

**v systéme Josephine:** <https://josephine.proebiz.com/sk/tender/42092/summary>

**Kontaktná osoba:** Mgr. Vlková Ľubica, Oddelenie centrálneho obstarávania zákaziek, +421 918 110 118, lubica.vlkova@uniba.sk

**Odkaz na internetovú adresu, na ktorej sú dostupné súťažné podklady, výzva na predkladanie ponúk a táto Výzva na predkladanie ponúk podľa § 43 ods. 1 zákona o verejnom obstarávaní:**

**Link na súťažné podklady k zriadeniu dynamického nákupného systému DNS:**

<https://josephine.proebiz.com/sk/tender/42092/summary>

**Odkaz na zverejnenú výzvu na predkladanie ponúk k samotnému DNS:**

<https://www.uvo.gov.sk/vestnik-a-registre/vestnik/oznamenie/detail/607523?cHash=d029260ff8b9c466be15df79945cf2d7>

**Odkaz na zverejnenú Výzvu na predkladanie ponúk v rámci tejto konkrétnej zákazky:**

# <https://josephine.proebiz.com/sk/tender/47849/summary>

# II. Identifikácia dynamického nákupného systému

**Názov dynamického nákupného systému:**

**„Kancelárske potreby a kancelársky papier – DNS 2023“**

**Zverejnené v:**

# Európsky vestník 2023/S 106-332121 zo dňa 5. 6. 2023

# Vestník VO č. 110/2023 zo dňa 6. 6. 2023, značka 19553 – MUT

# III. Predmet zákazky

**Názov zákazky:**

Kancelárske potreby 5/2023

**CPV:**

30192000-1 - Kancelárske potreby

**Opis predmetu zákazky:**

Predmetom zákazky je dodávanie kancelárskych potrieb pre Univerzitu Komenského v Bratislave a jej súčasti po dobu 6 mesiacov.

Predmet zákazky je bližšie špecifikovaný v Prílohe č. 1 tejto výzvy. Predmet zákazky nie je definovaný položkami z elektronického katalógu.

Súčasťou predmetu zákazky sú aj súvisiace služby: balné, doprava na miesto určenia. Podmienky dodania sú podrobne špecifikované v Prílohe č. 1 – Návrh na plnenie kritéria tejto výzvy.

Verejný obstarávateľ požaduje dodať nový nepoužitý tovar v kvalite I. triedy.

Predmet zákazky nie je rozdelený časti.

# IV. Administratívne informácie

**Lehota dodania tovaru:**

Dodávanie tovaru: od nadobudnutia účinnosti rámcovej dohody po dobu 6 mesiacov, resp. do vyčerpania finančného limitu, podľa toho, ktorá z uvedených skutočností nastane skôr.

Lehota dodania tovaru je najneskôr do 7 dní od zaslania čiastkovej objednávky, resp. nadobudnutia účinnosti čiastkovej zmluvy ak nie je v jednotlivých objednávkach dohodnuté inak.

**Predpokladaná hodnota zákazky:**

39 274,92 EUR bez DPH

**Zdroj financovania:**

1. Predmet zákazky bude financovaný z vlastných zdrojov Univerzity Komenského v Bratislave.
2. Preddavok sa neposkytuje.
3. Predmet zákazky bude uhrádzaný bezhotovostným prevodom na základe faktúry.
4. Súčasťou faktúry bude dodací list, podpísaný oprávnenými zástupcami oboch zmluvných strán.
5. Splatnosť faktúry je 30 dní od jej predloženia a odsúhlasenia verejným obstarávateľom.

**Spôsob určenia ceny:**

1. Cena za predmet zákazky musí byť stanovená v zmysle zákona č. 18/1996 Z. z. o cenách v znení neskorších predpisov. Navrhovaná cena musí byť v súlade s § 2 citovaného zákona o cenách.
2. Cena zahŕňa všetky náklady súvisiace s dodaním predmetu zákazky a bude vyjadrená ako konečná cena.
3. Navrhovaná cena musí byť vyjadrená v mene Euro v súlade so zákonom č. 659/2007 Z. z. o zavedení meny euro v Slovenskej republiky a o zmene a doplnení niektorých zákonov v znení neskorších predpisov.
4. Celková cena za predmet zákazky musí byť zaokrúhlená najviac na 2 desatinné miesta.

**Typ zmluvy:**

*Rámcová dohoda* podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa zákona č. 513/1991 Zb. v znení neskorších predpisov Obchodný zákonník. Znenie zmluvy je záväzné a nemenné, uchádzači nie sú oprávnení ho meniť a tvorí Prílohu č. 2 tejto výzvy.

V prípade pripomienok k zmluve, resp. k všeobecným obchodným podmienkam je potrebné, aby uchádzači využili inštitúty uvedené v zákone (žiadosť o vysvetlenie a pod.).

Verejný obstarávateľ nepožaduje predložiť podpísaný návrh Rámcovej dohody ako súčasť ponuky, pričom uchádzač berie na vedomie, že predložením ponuky súhlasí so zmluvnými podmienkami, ktoré sú uvedené v prílohe č. 2.

**Miesto dodania predmetu zákazky:**

Miesta dodania predmetu zákazky pre jednotlivé súčasti Univerzity Komenského v Bratislave sú uvedené v Prílohe č. 3 Zoznam miest dodania. Presné miesto dodania bude určené po vystavení čiastkovej objednávky. Vzhľadom na to, že niektoré budovy patriace jednotlivým súčastiam sa nachádzajú na iných adresách ako sú uvedené, môžu sa adresy dodania líšiť.

Z dôvodu rôznych zdrojov financovania v rámci súčastí UK môže byť požadované dodanie tovaru ako aj fakturácia na viacero častí.

**Lehota na predkladanie ponúk a spôsob predkladania ponúk:**

do 16.10.2023, do 13:00 hod.

Verejný obstarávateľ neurčuje predkladanie ponúk spôsobom automatizovaného predkladanie ponúk prostredníctvom výberu položiek z elektronického katalógu.

Ponuky žiadame predložiť elektronicky v súlade s § 49 ods. 1 písm. a) zákona o verejnom obstarávaní prostredníctvom systému JOSEPHINE na webovej adrese <https://josephine.proebiz.com> .

Uchádzač môže predložiť iba jednu ponuku. Na ponuku predloženú po uplynutí lehoty na predkladanie ponúk nebude verejný obstarávateľ prihliadať.

Ponuky sa predkladajú v štátnom (slovenskom) jazyku, resp. v českom jazyku.

Verejný obstarávateľ si vyhradzuje právo predĺžiť lehotu na predkladanie ponúk.

V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.

**Kritérium na vyhodnotenie ponúk:**

Najnižšia celková cena v EUR s DPH.

Úspešným uchádzačom sa stane ten, ktorého ponuka sa umiestni na prvom mieste v poradí, pričom vyhovuje všetkým požiadavkám verejného obstarávateľa uvedených v tejto výzve.

# V. Obsah ponuky

1. vyplnený ***Návrh na plnenie kritéria na vyhodnotenie ponúk***, ktorý je Prílohou č. 1 tejto výzvy (aj podpísaný v pdf. formáte, aj v editovateľnej podobe- .xls)
2. **Čestné vyhlásenie** k obmedzeniam vo verejnom obstarávaní v súvislosti s vojnovým konfliktom na Ukrajine – sankcie voči Rusku, ktorý je prílohou č. 4 tejto výzvy
3. **Čestné vyhlásenie** – konflikt záujmov, ktorý je prílohou č. 5 tejto zmluvy

VI. Ostatné

1. Verejný obstarávateľ si vyhradzuje právo neprijať žiadnu ponuku v rámci tejto zákazky alebo zrušiť zákazku v súlade s §57 zákona.
2. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi a bez ohľadu na výsledok.
3. Verejný obstarávateľ bude pri vyhodnocovaní ponúk postupovať tzv. „superreverzným spôsobom“ čiže vyhodnocovanie bude prebiehať podľa poradia predložených návrhov na plnenie kritéria. Verejný obstarávateľ sa bude zaoberať ponukou najskôr prvého v poradí podľa vyššie uvedeného spôsobu, následne, ak prvý v poradí nesplní požiadavky verejného obstarávateľa, bude sa zaoberať ponukou druhého, prípadne aj ďalšími v poradí.
4. Verejný obstarávateľ uvádza, že že v tomto verejnom obstarávaní sa nepoužije elektronická aukcia.

Veríme, že nám predložíte ponuku na požadovaný predmet zákazky v súlade s touto výzvou v nami požadovanom termíne.

**Zoznam príloh:**

Príloha č. 1 – Návrh na plnenie kritéria na vyhodnotenie ponúk

Príloha č. 2 – Rámcová dohoda

Príloha č. 3 – Zoznam miesta dodania

Príloha č. 4 – Čestné vyhlásenie k obmedzeniam vo verejnom obstarávaní v súvislosti s vojnovým konfliktom na Ukrajine – sankcie voči Rusku

Príloha č. 5 – Čestné vyhlásenie – konflikt záujmov

 .....................................................

 Mgr. Martin Dufala, PhD.

 vedúci OCOZ RUK